Indelicato spilte i alle sesongene av Ugly Betty, som i april 2010 sendte sin siste episode i USA. Serien ble kansellert på grunn av for lave seertall. I likhet med sin rollefigur i Ugly Betty, Justin Suarez, er Indelicato lidenskapelig opptatt av mote. Han har jobbet hos ungdomsmagasinet Teen Vogue i tillegg til å ha skrevet ukentlige innlegg hos Fashion Week Daily. Han har også en egen blogg, «Marked Territory», og er svært aktiv på Twitter.